Padwoedeaanval: Man in hof wat glo motorfietsryer doodskietPearce saam met sy vrou Tammy. Foto: Facebook ŉ Motoris wat na bewering ŉ motorfietsryer, Douglas Pearce, in Malibongwerylaan in Johannesburg tydens ŉ padwoedeaanval doodgeskiet het, sal Maandag in die Roodepoortse landdroshof verskyn. Die man, in sy 40s, is Vrydag in hegtenis geneem nadat hy en Pearce glo in ŉ onderonsie betrokke geraak het. Lt.kol. Katlego Mogale, woordvoerder van die polisie, het gesê die twee het van die pad afgetrek en die stryery het ŉ wending geneem. Die motoris is glo aangerand en Pearce is doodgeskiet. Die polisie het altwee mans se vuurwapens vir ballistiese toetse gestuur. Die motoris is onder polisiebewaking vir kopbeserings in die hospitaal behandel. Hy is intussen reeds ontslaan. Mogale sê hy sal Maandag op aanklag van moord in die hof verskyn. -SAPA Lees ook: Man vas wat glo motorfietsryer doodskiet Motorfietsryer glo in padwoedeaanval doodgeskiet